फैमिली मेंबर की तबीयत बिगड़ी, इंदौर टेस्ट से पहले होगी वापसी
Border Gavaskar Trophy (IND Vs AUS) 3rd Test Update - Australia Captain Pat Cummins Returns Home ऑस्ट्रेलिया टीम के कप्तान पैट कमिंस दिल्ली टेस्ट में मिली हार के बाद अपने घर सिडनी लौटे हैं। कमिंस की फैमिली में स्वास्थ्य संबंधी समस्या आई है
ऑस्ट्रेलिया टीम के कप्तान पैट कमिंस दिल्ली टेस्ट में मिली हार के बाद अपने घर सिडनी लौटे हैं। कमिंस की फैमिली में स्वास्थ्य संबंधी समस्या आई है, जिस वजह से टूर के बीच में उन्होंने घर जाने का फैसला लिया। हालांकि, वे 1मार्च को इंदौर में खेले जाने वाला तीसरा टेस्ट खेलेंगे। इस समय ऑस्ट्रेलिया भारत के खिलाफ 2-0 से पीछे है।
कमिंस दिल्ली टेस्ट में ऑस्ट्रेलिया की प्लेइंग इलेवन में एकमात्र फास्ट बॉलर थे। हालांकि, उन्होंने चौथी पारी में गेंदबाजी नहीं की। भारत ने 115 रन के टारगेट को आसानी से चेज किया और मैच जीत लिया।
अगर कमिंस नहीं आए तो कौन करेगा कप्तानी 
कमिंस इंदौर टेस्ट में खेलेंगे। हालांकि, अगर वे किसी कारण नहीं आ पाए तो टीम के उपकप्तान स्टीव स्मिथ लीड करेंगे। दो मौकों पर स्मिथ कमिंस की गैरमौजूदगी में कप्तानी कर चुके है। कमिंस एडिलेड में 2021-22 एशेज का दूसरा टेस्ट कोरोना की वजह से नहीं खेल पाए थे। वे 2022 में वेस्टइंडीज के खिलाफ डे-नाईट टेस्ट में भी थाई की चोट के कारण नहीं खेल पाए थे। उस समय स्मिथ ने टीम की कमान संभाली थी।
बचे दो टेस्ट भी नहीं खेलेंगे हैजलवुड, स्टार्क पर संशय
पैट कमिंस के जाने के बाद ऑस्ट्रेलिया के बाद कोई एक्सपर्ट पेस बॉलर नहीं बचेगा, क्योंकि एंकल इंजरी के कारण शुरुआती दो टेस्ट से बाहर रहे जोश हैजलवुड इंदौर और अहमदाबाद टेस्ट से भी बाहर हो गए हैं। वहीं, मिचेल स्टार्क भी वापसी नहीं कर सके हैं। उनके खेलने और न खेलने पर संशय है। ऐसे में स्कॉट बोलैंड और लांस मॉरिस ही बचे हैं। ऑलराउंडर कैमरन ग्रीन भी अपनी चोट से उबर चुके है और सेलेक्शन के लिए मौजूद हैं। 
ऑस्ट्रेलियाई कोच आंद्रेव मैक्डोलन ने हैजलवुड के बारे में पूछे जाने पर कहा कि उन्हें रिकवर होने में थोड़ा और टाइम लगेगा। वहीं, डेविस वार्नर को रिहैब के लिए ऑस्ट्रेलिया भेजा जा रहा है। उनकी कोहनी में फ्रैक्चर है।
अभी दो टेस्ट बाकी, फिर ट्रॉफी भारत के नाम कैसे
इस सीरीज में अभी दो टेस्ट मैच बाकी हैं और ऑस्ट्रेलिया इन दोनों को जीतकर 2-2 की बराबरी कर सकता है। ऐसे में आप पूछ सकते हैं कि दो मैच जीतने पर ही ट्रॉफी भारत के नाम कैसे हो गई। इसका जवाब यह है कि पिछली बॉर्डर गावस्कर ट्रॉफी भारत ने जीती थी।
दो टीमों के बीच टेस्ट सीरीज जब किसी ट्रॉफी के लिए होती है, तो सीरीज के ड्रॉ होने की स्थिति में भी ट्रॉफी उसी टीम को मिलती है, जिसने पिछली बार उस पर कब्जा जमाया हो। एशेज में भी ऐसा ही होता है।
हालांकि, टीम इंडिया जिस तरह का खेल दिखा रही है उससे इस बात के भी पूरे आसार हैं कि वह इस सीरीज में 4-0 से क्लीन स्वीप भी कर सकती है।